**ΑΠΟΜΑΓΝΗΤΟΦΩΝΗΜΕΝΟ ΚΕΙΜΕΝΟ ΣΥΝΕΝΤΕΥΞΗΣ Κ. ΑΡΒΑΝΙΤΗ**

ΓΙΑ ΚΟΥΛΟΓΛΟΥ:

Κουβέντα δεν έγινε για τον συγκεκριμένο στη χθεσινή εκδήλωση. Εγώ θεωρώ ότι δεν είναι δυνατόν – για τον καθένα μας το λέω – να δημιουργεί προσωπική ατζέντα, για πολλούς από εμάς, πρέπει να ισχύει το ή ζευγάς ζευγάς ή παπάς παπάς, δεν είναι δυνατόν να έχουμε ερωτοαπαντήσεις στελεχών στο Facebook, αυτό είναι κάτι που με ενοχλεί ιδιαίτερα. Πάντως στη συγκεκριμένη περίπτωση, δε βάζω θέμα για την άποψη του ανθρώπου για το αν πήγε ή δεν πήγε καλά, αλλά όταν είσαι μέλος του κόμματος και ευρωβουλευτής, υπάρχουν συγκεκριμένες διαδικασίες και δε μπορείς να αλλάζεις ατζέντα μερικές ώρες μετά την ομιλίας του προέδρου του κόμματος. Κατά την προσωπική μου γνώμη ήταν άτοπο, λάθος, και καμία σχέση με την πραγματικότητα δεν είχε η άποψή του.

ΥΠΑΡΧΕΙ ΘΕΜΑ ΣΤΗΝ ΕΥΡΩΟΜΑΔΑ ΜΕ ΚΟΥΛΟΓΛΟΥ;

Εμείς συνεδριάζουμε κανονικά, δεν μπαίνει κάποιο ζήτημα ούτε έχει παρουσιαστεί ζήτημα στο παρελθόν ούτε από τον συγκεκριμένο ούτε από κάποιο άλλο μέλος της ευρωομάδας. Κοιτάξτε να σας πω. Στην τελική είμαστε επαγγελματικά στελέχη του κόμματος. Όποιος θέλει. Όποιος δε θέλει… τί να σας πω. Το παιχνίδι είναι πολύ συγκεκριμένο. Δεν είμαστε στο δημοτικό. Έχει κανόνες όσον αφορά τις διαδικασίες. Δεν είμαστε πολιτευτές, δεν ξέρω αν είμαι σαφής. Είναι δύσκολη η θέση μου, γιατί υπάρχουν και προσωπικές σχέσεις χρόνων, και αυτό με στεναχωρεί πάρα πολύ. Σε συγκεκριμένα πράγματα έχω μια άποψη και σας την είπα. Πρώτον ενοχλούμαι πάρα πολύ όταν ο καθένας, όποιος είναι αυτός και για όποιον λόγο, και δεν είναι μόνο ο Κούλογλου, αλλάζει την ατζέντα πάνω που το κόμμα πάει να πάρει μια στροφή η να θέσει ένα θέμα. Το θεωρώ λάθος, όπως θεωρώ λάθος τις ερωταπαντησεις στελεχών μέσα στα σοσιαλ μιντια. Υπάρχουν όργανα, διαδικασίες, σε όποιον αρέσει. Σε όποιον δεν αρέσει, τί να πω, καλό ταξίδι και να είναι καλά. Δε γίνεται αυτό. Ο κόσμος έχει σοβαρά προβλήματα και δε μπορεί να ασχολείται με το εγώ του καθενός.

Με στεναχώρησε, δε θέλω να το συζητώ πολύ. Το κλίμα χθες στην εκδήλωση στην Πυλαία ήταν πολύ ωραίο, πολύ αισιόδοξο και δυναμικό. Κάναμε κουβέντα για την νέα αρχή, για την αριστερή προοπτική. Η εκδήλωση ήταν από τις μεγαλύτερες εκδηλώσεις του ΣΥΡΙΖΑ στην περιοχή, θύμιζε προεκλογικό κλίμα και υπήρχε χαμόγελο. Γιατί με πάτε πάλι στον Κούλογλου; Τόσο σημαντικό θέμα είναι αυτό και με πάτε διαρκως εκεί;

ΓΙΑ ΑΠΟΨΗ ΚΟΥΛΟΓΛΟΥ ΓΙΑ ΙΣΟΠΑΛΙΑ ΚΑΙ ΠΘ ΚΟΙΝΗΣ ΑΠΟΔΟΧΗΣ

Τι να σας πω, κι εμένα με άφησε έκθαμβο με αυτό. Να μας κάνει και καμία πρόταση. Ποιος να είναι κοινής αποδοχής, ο κύριος Στουρνάρας; Νομίζω ότι δίνουμε μεγαλύτερη έκταση. Είναι όλο ένα λάθος, τα στελέχη τα συζητούν στα όργανά τους, είναι μέλος της κεντρικής επιτροπής, μπορούσε να κάνει την πρότασή του εκεί. Δεν καταλαβαίνω, 3 ώρες μετά την ομιλία του προέδρου να αλλάζουμε ή να προσπαθούμε να αλλάξουμε την ατζέντα. Και ο αντίπαλος ασχολείται με αυτό. Το ίδιο θα έκανα κι εγώ για τη Νέα Δημοκρατία.

ΑΙΣΘΑΝΕΤΑΙ Ο ΚΟΣΜΟΣ ΤΟΥ ΣΥΡΙΖΑ ΤΡΑΥΜΑΤΙΣΜΕΝΟΣ ΑΠΟ ΑΥΤΟ…

Είναι μικρό τραύμα αυτό, πάμε παρακάτω. Έχουμε πιο σοβαρά προβλήματα. Σας το λέω ξεκάθαρα. Είμαστε επαγγελματικά στελέχη. Έχουμε πάρει εντολή και έχουμε δώσει μια δέσμευση στα όργανα του κόμματος. Και βεβαίως πήραμε και ένα μπράβο από τους ανθρώπους που έβαλαν ένα σταυρό. Δε μπορεί το εγώ του καθενός να προσπερνάει το συνολικό εμείς. Είναι πολύ εγωιστικό αυτό και είναι για άλλο χώρο. Δεν ξέρω αν γίνομαι σαφής. Δεν είναι για εδώ. Είναι για αλλού. Ο καθένας να αναλάβει τις ευθύνες του. Και τα όργανα να να αναλάβουν τις ευθύνες τους κύριε Λυκεσά. Μια, δυο, τρεις, πέντε, δέκα… δεν ξέρω αν γίνομαι σαφής. Να τα ακούσουμε καμιά φορά τα όργανα να βαράνε. Με τον κάθε σύντροφό μου έχω και προσωπικές και φιλικές σχέσεις. Γι’ αυτό δεν θέλω να παρεξηγηθεί (ΩΣ ΠΡΟΣΩΠΙΚΗ ΕΠΙΘΕΣΗ;;;). Υπάρχουν κι άλλα στελέχη. Βουλευτής να απαντά στον ευρωβουλευτή. Δεν είναι αυτό εικόνα. Υπάρχουν όργανα, διαδικασίες και υπάρχουν άλλοι να απαντήσουν αν θεωρηθεί ότι γίνεται λάθος. Δεν του αξίζει αυτό του ΣΥΡΙΖΑ, ούτε του Τσίπρα.

ΓΙΑ ΔΕΘ – 800 ΕΥΡΩ:

Ένα πράγμα για το 800αρι: αυτή τη στιγμή στο ΕΚ συζητάμε και θα νομοθετήσουμε τον ευρωπαϊκό κατώτατο μισθό. Ειδικά για τον χώρο της ευρωζώνης, ο ενιαίος μισθός θα είναι ο μέσος όρος της ευρωζώνης. Τί σημαίνει αυτό; Τα 800 ευρώ τουλάχιστον. Άρα η πρόταση του Τσίπρα δεν είναι σε μια λογική που έλεγε ο κ. Κουμουτσάκος «τάζουν πάλι». Είναι ότι η Ελλάδα πρέπει να προσαρμοστεί με τις αποφάσεις της Ευρωπαϊκής ένωσης της οποίας είναι μέλος. Δε γίνεται εκεί που θέλουμε είμαστε και εκεί που δε θέλουμε δεν είμαστε. Τί μένουμε Ευρώπη είναι τα παλικάρια;

ΓΙΑ ΚΛΙΜΑ ΕΝΤΟΝΗΣ ΑΜΗΧΑΝΙΑΣ ΠΟΥ ΑΠΑΝΤΙΕΤΑΙ ΔΙΑ ΤΗΣ ΣΙΩΠΗΣ:

Ο ΣΥΡΙΖΑ απαντάει από την πρώτη μέρα που ανέλαβε την κυβέρνηση της χώρας ο κύριος Μητσοτάκης, που το 1ο νομοσχέδιο που έφερε, αν θυμόσαστε, ήταν το εργασιακό, που χάλασε τις συμβάσεις εργασίας. Ο ΣΥΡΙΖΑ απαντάει καθημερινά σε ζητήματα που αφορούν στην εκποίηση της δημόσιας περιουσίας ή των δικαιωμάτων των πολιτών. Από το δημόσιο πανεπιστήμιο στον δημόσιο νοσοκομείο. Πέρα από αυτό θέλω να σας θυμίσω ότι μέχρι την πανδημία, ο ΣΥΡΙΖΑ, παράλληλα με πολύ σοβαρή πολιτική, από το Μένουμε σπίτι, που κάναμε τη σχετική παρέμβαση, μέχρι τις προτάσεις για την πανδημία - 2 φορές ο Τσίπρας αν θυμάμαι καλά έχει δώσει εναλλακτικές λύσεις. Μακάρι να είχαμε κι εμείς δηλαδή ένα κόμμα που να έκανε τέτοιου είδους αντιπολίτευση. Στην προκειμένη ο κόσμος καταλαβαίνει σιγά σιγά, και ιδιαίτερα ο κόσμος που ανήκει στα λεγόμενα μεσαία στρώματα, ότι ο κος Μητσοτάκης δεν εξυπηρετεί τα συμφέροντά τους, ότι τους κορόιδεψε και θα έρθει και η ώρα που θα δώσει λογαριασμό, γιατί αυτή είναι η διαφορά μεταξύ μας. Εμείς είμαστε ένα κόμμα που στην ήττα πήραμε 32%, χάσαμε 3 μονάδες δηλαδή, την ώρα που το αντι-ΣΥΡΙΖΑ μέτωπο συγκροτήθηκε πίσω από τον κ. Μητσοτάκη. Είναι σαφές. Από εδώ και πέρα η δικιά μας δουλειά είναι το τι θα γίνει, πως θα πείσουμε τα μεσαία στρώματα, τα μικροαστικά, ότι η επιλογή Μητσοτάκη δεν είναι προς το συμφέρον τους, διότι πιστεύω ότι ΣΥΡΙΖΑ εκπροσωπεί σήμερα το μεγάλο κομμάτι των εργατικών και λαϊκών στρωμάτων. Το 32% ξέρετε δεν είναι από τον ουρανό, ούτε από τον εξωγήινο που φοβόταν την αλλαγή φύλου.

 Εμείς έχουμε αυτό το 30% του πληθυσμού που, ξέρετε, είναι πολύ σημαντικό διότι ο χώρος της Αριστεράς και πόσο μάλλον της συγκεκριμένης, δεν ξεπέρασε ποτέ ένα ποσοστό πάνω από 7% και μέσα σε 3 εκλογικές αναμετρήσεις, ένας κόσμος που ήρθε από άλλον χώρο, γιατί άλλαξαν τάξη οι άνθρωποι, άλλαξαν και κόμμα. Όμως σήμερα, ειδικά στις εκλογές του ΄19 βλέπεις ότι αυτό το πράγμα είναι συνετό και συμπαγές. Δεν σου λέει κανείς ήμουν κάποτε ΚΚΕ, ή ΠΑΣΟΚ, ήμουν ΚΚΕ Εσωτερικού ήμουν ΝΔ, λένε «είμαι ΣΥΡΙΖΑ». Αυτό σημαίνει συνειδητοποίηση του χώρο, και είναι και ένα «μπετονάρισμα». Έχει μεγάλη αξία. Το δεύτερο είναι ότι αυτή η κρίσιμη μάζα, των μικροαστικών στρωμάτων, πάντα έπαιζε το παιχνίδι ΠΑΣΟΚ-ΝΔ όλα αυτά τα χρόνια. Όμως υπάρχει εδώ μια μεγάλη διαφορά, ότι σήμερα έχουμε ένα διπολικό σύστημα που συγκρούεται, όχι ένα δικομματικό που εξυπηρετείς το ίδιο πολιτικό σχέδιο. Δεν ξέρω αν είμαι σαφής.

Εδώ λοιπόν δεν μπορούμε να κάνουμε εμείς, και δεν θα γίνει και φαίνεται αυτό, συμφωνία για να γίνουμε από διπολικό σύστημα δικομματικό και να τα βρούμε. Δεν γίνεται αυτό και το ξέρουν. Αυτή η μάχη θα είναι πιο σκληρή από το 2015. Διότι η κρίση ενώ θα είναι μεγαλύτερη από του ‘15 ή στο ίδιο επίπεδο, πάλι δηλαδή μια κρίση που ετοιμάζει η οικογένεια και οι σύμμαχοι της, το φοβερό είναι ότι το σύστημα είναι ποιο καλά οργανωμένο και δεν θα την πατήσει 2η φορά, όπως την 1η που δεν είχε εκτιμήσει ακριβώς το κύμα. Και δεν ήταν το θέμα τόσο ότι δεν είχε εκτιμήσει το κύμα της αλλαγής, δεν είχε εκτιμήσει και τον χρόνο που οι «Μαδούροι» θα έμεναν στην εξουσία και θα επέμεναν σε μια πολιτική υπέρ των λαϊκών συμφερόντων και των εθνικών θεμάτων, που πρέπει να σας πω ότι πάμε σούμπιτοι για τη διχοτόμηση της Κύπρου, όπως και ζητήματα που αφορούν την ανατολική μεσόγειο και το αιγαίο. Επειδή πολύ πατριωτιλίκι ακούμε αλλά το έχουμε μουγκώσει λίγο και δεν τους ακούμε τι ακριβώς συμβαίνει έχει χαθεί ο κ. Μητσοτάκης εντελώς.

ΤΟ ΠΙΣΤΕΥΕΤΕ ΑΥΤΟ ΓΙΑ ΤΗΝ ΚΥΠΡΟ;

Φυσικά, αν συνεχιστεί αυτή η πολιτική. Είδατε πουθενά να έχουμε σηκώσει παντιέρα; Κι αυτός και ομόλογός του ο Αναστασιάδης από την άλλη πλευρά. Απαράδεκτη πολιτική χειρισμού. Αυτά έκανε ο Τσίπρας 4μιση χρόνια; Που δεν σηκώναμε, στο μέγιστο βαθμό; Ίδια ήταν η σύνοδος των κρατών του Νότου με αυτό που έκανε ο Μητσοτάκης; Ίδιο ήταν το πλαίσιο της πολιτικής που βάζαμε μέσα και τα ζητήματα; Τί λέτε; Ο Μητσοτάκης πρέπει να φύγει χτες. Είναι επικίνδυνος όχι μόνο για τα λαϊκά συμφέροντα και την ασφάλεια των πολιτών, αλλά και για τα εθνικά συμφέροντα. Και ξέρετε γιατί είμαι και προσεκτικός και με τις λέξεις που χρησιμοποιώ: εργαλειοποίησε τα πάντα ο κ. Μητσοτάκης για τα συμφέροντά του και την καρέκλα του. Εργαλειοποίησε και την ιστορία του προσφυγικού, που εργαλειοποιήθηκε όχι μόνο από την ΕΕ και τους φίλους της αλλά και τον ίδιο τον Μητσοτάκη, μετατρέποντας ουσιαστικά τον πρόσφυγα σε εχθρό, εχθρό έκανε ότι δεν τον έβλεπε. Μέχρι και τα ζητήματα τα εθνικά που αφορούσε στην ιστορική συμφωνία των Πρεσπών που δεν την υλοποιεί για να μην θυμώσει το Antinews και ο κ. Σαμαράς. Κι εδώ η χώρα χάνει, αυτή είναι η άποψη μου. Πρέπει να φύγει. Το γρηγορότερο.

ΘΑ ΠΑΜΕ ΣΕ ΕΚΛΟΓΕΣ

 Κύριε Λυκεσά αυτό θα το αποφασίσουν οι χορηγοί του κυρίου Μητσοτάκη, ούτε καν ο ίδιος. Τι να σας πω. Παρακολουθούμε τις εφημερίδες και τα μέσα που ελέγχει και θα σας δώσω εκτίμηση, αν πάμε ή δεν πάμε. Εγώ σας λέω ότι είναι το καλύτερο όσο γίνεται νωρίτερα να σηκωθεί να φύγει, αλλά δυστυχώς δε μας έχει ξανατύχει αυτό, να αποφασίζουν τρίτοι για λογαριασμό της χώρας. Είναι σαφές αυτό, αυτοί που έχουνε τα μίντια και τις μεγαλες δουλειές. Θα πρέπει να ολοκληρωθεί όλο το ντιλ δηλαδή για να πάμε σε εκλογές; Τι θα μείνει; Πουλήσαν και τη ΔΕΗ, τα δίκτυα δηλαδή. Δεν έμεινε και τίποτα.

ΛΕΝΕ ΟΤΙ ΑΝ ΕΡΘΕΙ Ο ΣΥΡΙΖΑ ΠΑΛΙ ΚΑΤΑΣΤΡΟΦΗ ΘΑ ΠΑΡΑΛΑΒΕΙ ΚΑΙ ΤΑ ΙΔΙΑ ΘΑ ΚΑΝΕΙ

Η δουλειά της Αριστεράς είναι να βγάζει τα κάστανα από τη φωτιά. Εμάς μπορεί να μας είπαν εν αδίκω διάφορα πράγματα, γιατί ο ΣΥ.ΡΙΖ.Α. στα 4.5 χρόνια έκανε δουλειά και παρέδωσε έργο, και το ξέρουν αυτό οι άνθρωποι των λαϊκών στρωμάτων. Όμως εν προκειμένω ο ΣΥΡΙΖΑ θα αναλάβει πάλι μια δύσκολη κατάσταση. Γι’ αυτό λέω εγώ όσο νωρίτερα τόσο καλύτερα. Όσο νωρίτερα τόσο μικρότερη η ζημιά. Γιατί η ζημιά είναι μεγάλη.

ΑΙΣΙΟΔΟΞΟΣ ΓΙΑ ΤΟ ΑΠΟΤΕΛΕΣΜΑ ΤΩΝ ΕΚΛΟΓΩΝ;

 Με ξέρετε πόσο αισιόδοξος είμαι, πάλευα να γίνει το Κόκκινο το πρώτο ραδιόφωνο της χώρας. Ξεκινήσαμε σε ένα καφενεδάκι, με τον Λευτέρη τον Αρβανίτη, με σένα, με τον Θεόφιλο Σιχλετίδη, να σας πείσω ότι αξίζει να γίνει ένα ραδιόφωνο που θα έχει ιδιοκτήτη κόμμα. Και πετύχαμε. Το Κόκκινο είναι πολύχρωμο, ανεξάρτητο, έγκυρο, και εκπέμπει τόσα χρόνια. Συγκινούμαι. Η πρώτη εκπομπή του Κόκκινου ήταν σε ένα ταρατσάκι του alter thess με μια κονσολίτσα, η Κατερίνα ο Λευτέρης κι εγώ, ο Παναγιώτης ο Χούντας, και με αγωνία από τον συγχωρεμένο τον Πιαντέ, αν το σήμα θα φτάσει κάτω. Ότι σήμερα το Κόκκινο έχει συχνότητα αγορασμένη είναι μεγάλη επιτυχία και παρακαταθήκη. Το κόκκινο ακούγεται.